ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
28 ก.ค. 2558

SET ทรงตัว – SET ปรับลงในช่วงแรก แต่ด้วยเหตุผลทางด้าน Technical ส่งผลให้อัตราการปรับลงเริ่มจำกัด หลังลงแรงมาแล้วเมื่อวาน รวมถึง Sentiment ตลาดภูมิภาคเช้านี้ไม่ได้ดูแย่ โดยเคลื่อนไหวบวกลบคละเคล้าในกรอบแคบ หลังตลาดหุ้นจีนเริ่มฟื้นตัวจากที่ลงแรงเมื่อวาน หนุน SET ฟื้นตัว โดยลดช่วงติดลบเหลือปิดตลาดที่ 1410.22 จุด -2.33 จุด ด้วยมูลค่าซื้อขาย 2.0 หมื่นลบ. กลุ่มหลักพลังงานประคองตลาด ปิดบวก +0.3% ส่วน ICT และแบงก์ ปิดลบเล็กน้อยที่ -0.4% และ -0.2% ตามลำดับ
กลยุทธ์ที่แนะนำช่วงบ่าย: คาดฐานบริเวณ 1400 จุด ยังรองรับอยู่ หรือไถลหลุดเล็กน้อยเพื่อให้ตกใจเล่น และรีบาวด์ โดยเราเห็นสัญญาณที่ดีจาก 1) ตลาดหุ้นจีนฟื้นตัว 2) เห็นการพยุง SET ผ่าน PTT และ PTTEP และ 3) แรงขายต่างชาติที่คาดว่าจะลดลงตามเงินบาทที่ลดการอ่อนค่าและจุดสังเกตจากตลาดฟิวเจอร์ที่กลับมามีสถานะ Long ทั้งนี้ แนวต้านมีที่ 1420 จุด หากขึ้นผ่านได้จะเป็นสัญญาณที่ดีขึ้นในระยะสั้น กลยุทธ์ ซื้อดักการฟื้นตัวของ SET ทั้งนี้ หุ้นแนะนำตามสัญญาณทางเทคนิค ได้แก่ NCH (รับ 1.83 ต้าน 1.94 Cut 1.76) และ TPIPL (รับ 2.22 ต้าน 2.38 Cut 2.14)